OpenLLM-France/wikimedia huggingface dataset:
# Belgrade (Minnesota)

Belgrade és una població dels Estats Units a l'estat de Minnesota. Segons el cens del 2000 tenia 750 habitants.

## Demografia

Segons el cens del 2000, Belgrade tenia 750 habitants, 316 habitatges, i 183 famílies. La densitat de població era de 245,4 habitants per km².
Dels 316 habitatges en un 23,7% hi vivien nens de menys de 18 anys, en un 46,5% hi vivien parelles casades, en un 9,2% dones solteres, i en un 41,8% no eren unitats familiars. En el 38,3% dels habitatges hi vivien persones soles el 24,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,94.
Per edats la població es repartia de la següent manera: un 21,9% tenia menys de 18 anys, un 6,8% entre 18 i 24, un 22,3% entre 25 i 44, un 17,1% de 45 a 60 i un 32% 65 anys o més.
L'edat mediana era de 44 anys. Per cada 100 dones de 18 o més anys hi havia 77,6 homes.
La renda mediana per habitatge era de 22.098 $ i la renda mediana per família de 32.500 $. Els homes tenien una renda mediana de 27.500 $ mentre que les dones 19.821 $. La renda per capita de la població era de 19.293 $. Entorn del 9% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belgrade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Belgrade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Ebola

«Ebola» té aquests significats:
* Riu Ebola, riu al nord a la República Democràtica del Congo de la conca del riu Congo
* Virus d'Ebola, virus de la família Filoviridae i gènere Filovirus, situació taxonòmica que comparteix amb el virus de Marburg
* Febre hemorràgica de l'Ebola, malaltia viral altament contagiosa i mortal que pot ser causada per qualsevol tipus de virus Ebola
# Alfambra

* No s'ha de confondre amb l'Alfambra, el riu del mateix nom..
Alfambra és una localitat i municipi de la província de Terol al costat del riu Alfambra. Com a patrimoni destaca el museu monogràfic sobre la remolatxa i el castell, que domina la població. Fou seu d'una comanda de l'orde de Sant Joan de Jerusalem, enquadrada a la Castellania d'Amposta i que va ser dirigida al segle xv pel poeta i militar català fra Bernat Hug de Rocabertí. El 1363 fou presa per Pere el Cruel durant la guerra dels Dos Peres. El 2005 es va recuperar en una festa el que era una obligació feudal de portar els tributs al comanador al castell la nit del Dissabte Sant i que s'anomena Subida a la encomienda.

## Llocs d'interés

* El Museu de la Remolatxa Sucrera (Murea), un museu monogràfic dedicat al cultiu, història i producció de la remolatxa sucrera, les seves tradicions i curiositats.

## Personatges il·lustres

* Santos Abril y Castelló (1935), cardenal i nunci apostòlic

## Referències

* ↑ Masià i de Ros, Àngels. Relación castellano-aragonesa desde Jaime II a Pedro el Ceremonioso (en castellà). CSIC, 1994, p. v.1, p.297. ISBN 8400074459.
* ↑ «Murea. Museo de la Remolacha Azucarera» (en castellà). Aragón Turismo. Arxivat de l'original el 9 de juliol 2019. [Consulta: 9 juliol 2019].
# Perryman

Perryman és una concentració de població designada pel cens dels Estats Units a l'estat de Maryland. Segons el cens del 2000 tenia 2.461 habitants.

## Demografia

Segons el cens del 2000, Perryman tenia 2.461 habitants, 960 habitatges, i 696 famílies. La densitat de població era de 173,7 habitants per km².
Dels 960 habitatges en un 37,5% hi vivien nens de menys de 18 anys, en un 47% hi vivien parelles casades, en un 21,5% dones solteres, i en un 27,5% no eren unitats familiars. En el 21,9% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,94.
Per edats la població es repartia de la següent manera: un 28,7% tenia menys de 18 anys, un 7,5% entre 18 i 24, un 29,7% entre 25 i 44, un 23% de 45 a 60 i un 11,1% 65 anys o més.
L'edat mediana era de 36 anys. Per cada 100 dones de 18 o més anys hi havia 83,3 homes.
La renda mediana per habitatge era de 33.972 $ i la renda mediana per família de 40.938 $. Els homes tenien una renda mediana de 35.979 $ mentre que les dones 24.944 $. La renda per capita de la població era de 17.236 $. Entorn del 17,5% de les famílies i el 17,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perryman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Perryman». American Fact Finder. Oficina del Cens dels Estats Units, 12-01-2010.
# Antiphonarium Benchorense

El Antiphonarium Benchorense va ser un antic manuscrit llatí, suposadament escrit en l'Abadia de Bangor, en el territori que en l'actualitat és la Irlanda del Nord.
El còdex, trobat per Muratori en la Biblioteca Ambrosiana de Milà i denominat per ell com «Antifonari de Bangor» («Antiphonarium Benchorense»), va ser portat a Milà des de l'Abadia de Bobbio, juntament amb molts altres llibres, pel cardenal Federico Borromeo quan ell va fundar la Biblioteca Ambrosiana el 1609.

## Referències

* ↑ «"The Bangor Antiphonary", The Tablet, p.9, 14 April 1893». Arxivat de l'original el 22 September 2015. [Consulta: 15 abril 2015].
* ↑ Ua Clerigh, Arthur. "Antiphonary of Bangor." The Catholic Encyclopedia. Vol. 2. New York: Robert Appleton Company, 1907. 14 April 2015
* ↑ "The Antiphonary of Bangor", Reeves, William, Ulster Journal of Archaeology, First Series, Vol. 1, pp. 168-179, Ulster Archaeological Society , 1853

## Enllaços externs

* El «Antifonari de Bangor»: un manuscrit irlandès antic (anglès)
# Abalo

Abalo és el nom dels següents personatges:
* Daniel Abalo Paulos (Vilagarcía de Arousa, 1987), futbolista gallec que ocupa la plaça de migcampista.
* Manuel Jiménez Abalo (Vilagarcía de Arousa, 1956), futbolista gallec que ocupava la posició de defensa central.
* Mariano Abalo, polític independentista gallec.
Viccionari
# Ralph Stefan Solecki

Ralph Stefan Solecki (Brooklyn, 15 d'octubre de 1917 - Livingston, 20 de març de 2019) va ser un arqueòleg i prehistoriador nord-americà.
Va exercir de professor al Smithsonian Institute i a la Universitat de Colúmbia (1959-1988). Solecki és especialment conegut per haver dirigit les excavacions a la cova de Shanidar, al Kurdistan iraquià, on van aparèixer nombroses restes de neandertals enterrats amb evidencies de ritualitat. Era el primer cop que s'observava res de semblant en la cultura dels neandertals i va revolucionar la concepció que se'n tenia.
Les seves publicacions inclouen els primers treballs realitzats sobre fotografia aèria i fotointerpretació, així com dos volums sobre Shanidar, apareguts els anys 1971 i 1972. És el pare del geògraf nord-americà William Solecki i de l'oficial d'ACNUR, John Solecki.
El 2013 va ser entrevistat sobre el seu treball a The Wall Street Journal.

## Obra destacada

* Solecki, Ralph S. «Prehistory in Shanidar Valley, Northern Iraq». Science, vol. 139, 18-01-1963, pàg. 179-193. DOI: 10.1126/science.139.3551.179.
* Solecki, Ralph S. Shanidar, the first flower people (en anglès). Nova York: Knopf, 1971. ISBN 978-0394445113.
* Solecki, Ralph S. Shanidar: Humanity of Neanderthal Man (en anglès). Allen Lane, 1973. ISBN 978-0713903065.
* Solecki, Ralph S. «Shanidar IV, a Neanderthal Flower Burial in Northern Iraq». Science, vol. 190, 20-11-1975, pàg. 880-881. DOI: 10.1126/science.190.4217.880.
* Solecki, Ralph S. The Proto-Neolithic Cemetery in Shanidar Cave (Texas A&M University Anthropology Series) (en anglès). Texas A&M University Press, 2004. ISBN 978-1585442720.

## Referències

* ↑ Mead, Margaret. Anthropologists and what they do (en anglès). F. Watts, 1965, p. 178.
* ↑ «Archeologist Ralph Solecki remembered as ‘pioneer’ of North Fork history» (en anglès). The Suffolk Tiimes, 29-03-2019.
* ↑ «Guide to the Ralph S. Solecki archaeological surveys ARC.092» (en anglès). [Consulta: 2 juny 2019].
* ↑ Solecki, Ralph L. «The implications of the Shanidar cave neanderthal flower burial» (en anglès). Annals of the New York Academy of Sciences, 293, N. 1, 1977. DOI: 10.1111/j.1749-6632.1977.tb41808.x..
* ↑ «Archeologist Ralph Solecki Recalls His Neanderthal Cave Discovery» (en anglès). Wall Street Journal, 12-07-2013. [Consulta: 2 juny 2019].
# Meidum

Meidum o Maidum o Maydum (àrab: ميدوم, Maydūm; antic egipci: Mr(y)-Jtmw, literalment 'estimada d'Atum'; grec antic: Μοι(ε)θυμις) és un llogaret a uns 80 km al sud de Memfis (Egipte), a la riba occidental del Nil, a l'est de l'oasi del Faium. A l'Imperi antic, s'hi va construir l'anomenada piràmide de Meidum, així com dues mastabes principals per a prínceps reials i algunes més per a oficials, i per a altres llocs d'enterrament a partir de la dinastia IV.

## Enllaços externs

* Meidum a Virtual-Egypt Arxivat 2018-07-02 a Wayback Machine. (anglès).
# Natació sincronitzada al Campionat del Món de natació de 2009

La competició de natació sincronitzada al Campionat del Món de natació de 2009 es realitzà al complex esportiu aqüàtic Foro Itálico de la ciutat de Roma (Itàlia).

## Resum de medalles

| Event | Or | Or | Plata | Plata | Bronze | Bronze |
| Solo tècnic | Natalia Ishchenko (RUS) | 98,667 | Gemma Mengual (ESP) | 97,833 | Marie-Pier Boudreau Gagnon (CAN) | 96,000 |
| Solo lliuire | Natalia Ishchenko (RUS) | 98,833 | Gemma Mengual (ESP) | 98,333 | Beatrice Adelizzi (ITA) | 95,500 |
| Duet tècnic | RússiaAnastassia Davídova Svetlana Romàixina | 98,667 | EspanyaAndrea Fuentes Gemma Mengual | 97,333 | R.P. de la XinaJiang Tingting Jiang Wenwen | 95,667 |
| Duet lliure | RússiaNatalia Ishchenko Svetlana Romàixina | 98,833 | EspanyaAndrea Fuentes Gemma Mengual | 98,333 | R.P. de la XinaJiang Tingting Jiang Wenwen | 97,000 |
| Equips tècnics | RússiaDaria Korobova Anna Nasekina Aleksandra Patskevich Victoria Shestakovich Alla Shishkina Elizaveta Stepanova Anjelika Timanina Sofia Volkova | 98,833 | EspanyaOna Carbonell Raquel Corral Margalida Crespí Andrea Fuentes Thais Henríquez Paula Klamburg Irina Rodríguez Cristina Salvador | 97,833 | R.P. de la XinaHuang Xuechen Jiang Tingting Jiang Wenwen Liu Ou Luo Xi Wang Na Wu Yiwen Zhang Xiaohuan | 96,667 |
| Equips lliures | RússiaAnastassia Davídova Natalia Ishchenko Daria Korobova Anna Nasekina Aleksandra Patskevich Svetlana Romàixina Alla Shishkina Anjelika Timanina | 99,167 | EspanyaOna Carbonell Raquel Corral Margalida Crespí Andrea Fuentes Thais Henríquez Paula Klamburg Gemma Mengual Irina Rodríguez | 98,167 | R.P. de la XinaHuang Xuechen Jiang Tingting Jiang Wenwen Liu Ou Luo Xi Wang Na Wu Yiwen Zhang Xiaohuan | 97,167 |
| Combinada | EspanyaAlba Cabello Ona Carbonell Raquel Corral Margalida Crespí Andrea Fuentes Thais Henríquez Paula Klamburg Gemma Mengual Gisela Moron Irina Rodriguez | 98,833 | R.P. de la XinaHuang Xuechen Jiang Tingting Jiang Wenwen Liu Ou Luo Xi Shi Xin Sun Wenyan Wang Na Wu Yiwen Zhang Xiaohuan | 97,667 | CanadàMarie-Pier Boudreau Gagnon Camille Bowness Jo-Annie Fortin Sandy Gill Chloe Isaac Eve Lamoureux Stephanie Leclair Elise Marcotte Karine Thomas Valerie Welsh | 96,167 |

## Medaller

| Posició | País | Or | Plata | Bronze | Total |
| 1 | Rússia | 6 | 0 | 0 | 6 |
| 2 | Espanya | 1 | 6 | 0 | 7 |
| 3 | R.P. de la Xina | 0 | 1 | 4 | 5 |
| 4 | Canadà | 0 | 0 | 2 | 2 |
| 5 | Itàlia | 0 | 0 | 1 | 1 |
| Total | Total | 7 | 7 | 7 | 21 |
# Eduard Castelló i Vilanova

Eduard Castelló i Vilanova (la Vall d'Uixó, 4 de març de 1940 - 31 d'octubre de 2020) va ser un ciclista valencià, que fou professional entre 1965 i 1973. Els seus majors èxits esportius els aconseguí en guanyar una etapa de la Volta a Espanya de 1968 i el Campionat d'Espanya de ciclisme en ruta de 1971. Impulsà la Federació Castellonenca de Ciclisme el 1975 i les Escoles Provincials de Ciclisme quan es retirà.

## Palmarès

* 1967
** 1r a la Pujada a Arrate
* 1968
** 1r a la Vuelta a los Valles Mineros i vencedor d'una etapa
** 1r del Gran Premi Muñecas de Famosa i vencedor d'una etapa
** Vencedor d'una etapa de la Volta a Espanya
** Vencedor d'una etapa de la Volta a Llevant
* 1971
** Campió d'Espanya
** 1r a la Volta a Astúries
* 1972
** Vencedor d'una etapa de la Volta a Cantàbria

### Resultats al Tour de França

* 1965. 44è de la classificació general
* 1967. Abandona (16a etapa)
* 1969. 19è de la classificació general

### Resultats a la Volta a Espanya

* 1966. 16è de la classificació general
* 1967. 38è de la classificació general
* 1968. Abandona. Vencedor d'una etapa
* 1969. 18è de la classificació general
* 1970. 13è de la classificació general
* 1971. 23è de la classificació general
* 1972. 13è de la classificació general

## Referències

* ↑ Mediterráneo, El Periódico. «Último adiós a Eduardo Castelló, toda una leyenda del deporte provincial» (en castellà). [Consulta: 31 octubre 2020].

## Enllaços externs

* Fitxa d'Eduard Castelló a sitiodeciclismo.net
# Airat Mardéiev

Airat Mardéiev (en rus: Айрат Мардеев) (Nàberejnie Txelní, Tatarstan, Rússia, 1 de gener de 1987) és un pilot de ral·li tàtar, especialitzat en ral·li raid, fill del també pilot Ilguizar Mardéiev.

## Trajectòria

Mardéiev va iniciar la seva carrera al Ral·li Dakar en l'edició de 2009 com a mecànic del seu pare Ilguizar Mardéiev a l'equip KamAZ, i finalitzà en la 4a posició de la classificació general, resultat que va igualar dos anys després en l'edició de 2011.
L'any 2012, ja com a pilot oficial de KamAZ, no aconsegueix concloure la prova, i abandona en la 10a etapa. L'any següent, en l'edició de 2013, s'anota la seva victòria d'etapa, i finalitza la competició en la 2a posició al podi de Santiago de Xile, només superat pel seu company d'equip Eduard Nikolàiev. L'any 2014 va haver de retirar-se en la 3a etapa després de patir una topada.
En altres proves fora del Dakar destaca el seu triomf en el Ral·li Ruta de la Seda en l'edició de 2012.

## Palmarès al Ral·li Dakar

| Any | Categoria | Model | Posició |
| 2012 | Camió | KamAZ 4326 VK | Abandona |
| 2013 | Camió | KamAZ 4326 VK | 2n |
| 2014 | Camió | KamAZ 4326 VK | Abandona |
| 2015 | Camió | KamAZ 4326 VK | 1r |

## Referències

* ↑ «Dakar 2013 - clasificación general camiones». dakar.com.
* ↑ «Silk Way Rally: Un final de infarto: Gadasin y Mardeev vencedores del Rally Ruta de la Seda». www.rallyglobal.com. Arxivat de l'original el 2015-09-24. [Consulta: 18 gener 2015].

## Enllaços externs

* Airat Mardéiev - fitxa a la pàgina oficial dakar.com
* AIrat Mardéiev - Perfil a redbull.com
# Placa calefactora

Una placa calefactora és un calefactor de laboratori consistent en una planxa escalfada per resistències elèctriques. La calefacció elèctrica permet controlar fàcilment la calor proporcionada al recipient, el qual ha de tenir fons pla per dipositar-se damunt de la placa (vasos o erlenmeyers). És emprada en substitució del bec de Bunsen, especialment quan s'han d'escalfar recipients contenen dissolvents inflamables.
Habitualment també duen incorporat un agitador magnètic per homogeneitzar el contingut del recipient.

## Referències

* ↑ «Placa calefactora». Gran Enciclopèdia Catalana. Barcelona: Grup Enciclopèdia Catalana.
Equipament de laboratori de química :
# Antipinita

L'antipinita és un mineral de la classe de les substàncies orgàniques.

## Característiques

L'antipinita és un mineral orgànic de fórmula química KNa₃Cu₂(C₂O₄)₄. Cristal·litza en el sistema triclínic, formant cristalls prismàtics curts imperfectes de color blau. També se'n troba formant agregats. La seva duresa a l'escala de Mohs és 2. Només se n'ha trobat en dipòsits de guano a la muntanya Pabellón de Pica, a Iquique (Tarapacá, Xile), la seva localitat tipus. Se'n troba associada a halita, salamoniac, chanabayaïta, joanneumita i argiles.

## Referències

* ↑ «Antipinite» (en anglès). Mindat. [Consulta: 28 desembre 2015].
* ↑ «Antipinite, KNa₃Cu₂(C₂O₄)₄, a new mineral species from a guano deposit at Pabellón de Pica, Chile» (en anglès). Geo Science World. [Consulta: 28 desembre 2015].

## Enllaços externs

* Foto de cristalls d'antipinita
# (225) Henrietta

(225) Henrietta és un asteroide que forma part del cinturó exterior d'asteroides descobert el 19 d'abril de 1882 per Johann Palisa des de l'observatori de Viena, Àustria. Està anomenat en honor de l'esposa de l'astrònom francès Pierre J. C. Janssen (1824-1907).

## Referències

* 1 2 3 4 5 6 7 8 9 «JPL Small-Body Database». [Consulta: 17 octubre 2023].
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 24 gener 2024].
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.

## Enllaços externs

* «(225) Henrietta» (en anglès). Minor Planet Center. [Consulta: 4 juny 2015].
# Quartó (unitat de superfície)

El quartó és una antiga unitat de mesura de superfície agrícola de valor molt variable segons les comarques, però en totes es correspon amb la quarta part, un quart, d'una unitat de mesura major. Al Pallars i la Conca de Tremp, el quartó és la quarta part del jornal i equivalent a 741 m². A la Garrotxa i Camprodon, és la quarta part de la quartera, i val 744 m². Al Gironès i a l'Empordà és la quarta part de la vessana, equivalent 546,85 m². Al pla de Llobregat, Igualada, Mataró, Penedès i Vilanova i la Geltrú, és la quarta part de la mujada, i igual a 1 224 m². A Mallorca, el quartó és la quarta part d'una quarterada, equivalent a 1 775,75 m². A l'antic Regne de València és la quarta part d'una fanecada, o sia, 207,77 m².

## Referències

* ↑ Alcover, A.M.; Moll, F. de B.. Diccionari català-valencià-balear. Palma: Moll, 1962 [Consulta: 28 desembre 2013]. Arxivat 26 August 2004$^{[Datemismatch]}$ a Wayback Machine.

## Bibliografia

Claudi ALSINA i CATALÀ; Gaspar FELIU i MONTFORT; Lluís MARQUET i FERIGLEː Pesos, mides i mesures dels Països Catalans. Barcelona, Curial, 1990
Viccionari
# Meieranita

La meieranita és un mineral de la classe dels silicats que pertany al supergrup de la nordita. Rep el nom en honor d'Eugene Stuart Meieran (n. 23 de desembre de 1937, Cleveland, Ohio, EUA), membre de l'Acadèmia Nacional d'Enginyeria dels Estats Units, qui va ser guardonat amb la Medalla Carnegie el 2004.

## Característiques

La meieranita és un inosilicat de fórmula química Na₂Sr₃MgSi₆O$_{17}$. Va ser aprovada com a espècie vàlida per l'Associació Mineralògica Internacional l'any 2015, sent publicada per primera vegada el 2019. Cristal·litza en el sistema ortoròmbic. La seva duresa a l'escala de Mohs és 5,5.
Segons la classificació de Nickel-Strunz, la meieranita hauria de pertànyer a "09.DO - Inosilicats amb 7-, 8-, 10-, 12- and 14-cadenes periòdiques» juntament amb els següents minerals: piroxferroïta, piroxmangita, pel·lyïta, nordita-(Ce), nordita-(La), ferronordita-(Ce), manganonordita-(Ce), ferronordita-(La), alamosita i liebauïta.
Les mostres que van servir per a determinar l'espècie, el que es coneix com a material tipus, es troben conservades al Museu Mineral de la Universitat d'Arizona, a Tucson (Arizona), amb el número de catàleg: 20011, i al projecte RRUFF, amb el número de dipòsit: r140947.

## Formació i jaciments

Va ser descoberta a la mina Wessels, a la localitat de Hotazel, dins el camp de manganès del Kalahari (Cap Septentrional, Sud-àfrica), on es troba formant agregats granulars aïllats encastats en una matriu principalment de sugilita. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Meieranite» (en anglès). Mindat. [Consulta: 8 desembre 2021].
# Mà de buda

La mà de buda (Citrus medica var. sarcodactylis) és una varietat de poncem i els seus fruits són fragmentats en seccions semblants a dits. Aquest poncem creix en arbusts o arbres petits amb branques llargues i irregulars cobertes d'espines. Les seues fulles llargues i oblongues són d'un color verd pàl·lid i arriben a mesurar de 10 a 15 centímetres. Les seues flors blanques són tenyides de porpra per fora i creixen en grups fragants.
La fruita té una pell gruixuda i només una petita quantitat de polpa àcida (en cas de tenir-ne) i no té suc ni, a voltes, llavors. És molt fragant i és usada principalment per xinesos i japonesos per a perfumar cambres i objectes personals com ara la roba.
La pell de la fruita es pot caramel·litzar. També se n'usa en cuina la closca i la medul·la (que no és tan amarga com en altres cítrics).
La fruita es pot emprar com a ofrena religiosa en temples budistes. Segons la tradició, Buda prefereix que els dits de la fruita estiguen en una posició que semble més una mà tancada que oberta, atès que les mans tancades simbolitzen, segons Buda, l'acte de l'oració.
L'origen de la mà de buda ha estat rastrejada fins al nord-est de l'Índia o Xina.
L'arbre és sensible a la congelació, a la calor intensa i a la sequera. Zones com el sud de Califòrnia i les valls interiors es consideren ideals per al seu cultiu. Els arbres es poden conrear per esqueixos de branques d'entre dos i quatre anys.
A causa de la curiosa forma d'aquesta fruita també és coneguda entre els fans d'H. P. Lovecraft com la "fruita de Cthulhu" per la seua similitud amb els tentacles d'aquesta entitat còsmica fictícia.

## Enllaços externs

* Mellsa
* University of Connecticut
* Com menjar una mà de buda
# Eleccions a Corts d'Aragó de 1999

Les Eleccions a les Corts d'Aragó es van celebrar el 19 d'abril de 1999. Van ser les cinquenes eleccions democràtiques autómicas des del restabliment de la democrácia. El vencedor va ser el popular Santiago Lanzuela però un pacte entre els socialistes (2a força més votada) i el PAR (3a força més votada) va permetre que Marcelino Iglesias Ricou fos triat com a president d'Aragó per primera vegada. Els altres partits que van obtenir representació parlamentària foren: Partit Popular d'Aragó, Chunta Aragonesista, Partido Aragonés i Esquerra Unida d'Aragó.

## Dades generals

* Cens electoral: 999.828 (sobre una població d'1.186.849).
* Taules:
* Abstenció: 344.884 (34,49%)
* Votants: 654.944 (65,51%)
** Vàlids: 712.844
*** Candidatures: 650.276
*** En blanc: 13.617
** Nuls: 4.668

## Circumscripcions electorals

Les circumscripcions electorals corresponen a cadascuna de les tres províncies:
* Osca - 18 parlamentaris.
* Terol - 14 parlamentaris.
* Saragossa - 35 parlamentaris.

## Candidatures

* Per la província d'Osca:
** Partit Popular d'Aragó (PP)
** Els Verds-SOS Naturalesa (LV-SOS)
** Partido Aragonés (PARELL)
** Partit Humanista (PH)
** Partit Socialista Obrer Espanyol d'Aragó (PSOE)
** Esquerra Unida d'Aragó (IU)
** Chunta Aragonesista (CHA)
** ARTA
* Per la província de Terol:
** Partit Popular d'Aragó (PP)
** Partit Socialista Obrer Espanyol d'Aragó (PSOE)
** Partido Aragonès (PAR)
** Chunta Aragonesista (CHA) *
* Esquerra Unida d'Aragó (IU)
** Partit Humanista (PH)
* Per la província de Saragossa:
** Partit Popular d'Aragó (PP)
** Els Verds - SOS Naturalesa (LV-SOS)
** Partido Aragonès (PARELL)
** Partit Socialista Obrer Espanyol d'Aragó (PSOE)
** Esquerra Unida d'Aragó (IU)
** Partit Humanista (PH)
** Chunta Aragonesista (CHA)

## Resultats
### Grups amb representació parlamentària

* Partit Popular d'Aragó - 28 escons (248.781 vots).
* Partit Socialista Obrer Espanyol d'Aragó - 23 escons (199.620 vots).
* Partido Aragonés - 10 escons (86.246 vots).
* Chunta Aragonesista - 5 escons (72.129 vots).
* Esquerra Unida d'Aragó - 1 escó (24.805 vots).

### Grups sense representació parlamentària

* Els Verds-SOS Naturalesa: 3.627 vots.
* Partit Humanista: 1.101 vots.
* ARTA: 350 vots.

## Enllaços externs

* Web de la DGA sobre les Eleccions autonòmiques de 1999 Arxivat 2007-10-10 a Wayback Machine.
* Web de Les Corts d'Aragó sobre les Eleccions autonòmiques